பா.ஜ.க.அலை வீசியது என்று காரணம் சொன்னால் மதவாத தீட்டு வந்து விடும்; காங்கிரஸ் கூட்டணி இல்லாததால் தான் இந்த அடி என்றால் இலங்கை தீட்டு வந்துவிடும். ஊழல் வெற்றி பெற்றது என்று சொல்ல முடியவில்லை. ஜெயலலிதாவின் வெற்றி பா.ஜ.க.வினால் தான் என்றும் சொல்ல முடியாத வகையில் அவர்களுக்குள் கூட்டணியே இல்லை. தனியாக நின்று அம்மையார் வெற்றி பெற்று மிகப்பெரிய தோல்வியை வழங்கியுள்ளார். வரலாறு காணாத தோல்வி இது.